text: নিখিল সরকার (১ মে,১৯৩২ — ১৭ আগস্ট, ২০০৪) একজন বাঙালি সাহিত্যিক, সম্পাদক ও সাংবাদিক। তিনি “শ্রীপান্থ” ছদ্মনামে অধিক পরিচিত ছিলেন।
  
  প্রাথমিক জীবন
  নিখিল সরকার অধুনা বাংলাদেশের ময়মনসিংহ জেলার গৌরীপু্র গ্রামে ১৯৩২ সালে জন্মগ্রহণ করেন| প্রাথমিক লেখাপড়ার পরে কলকাতা বিশ্ববিদ্যালয় থেকে ইতিহাসে স্নাতক হন।
  
  সাংবাদিক জীবন
  তরুন বয়েসে সাংবাদিকতার কাজে যোগ দেন তিনি। প্রথমে যুগান্তর ও পরে আনন্দবাজার পত্রিকার সম্পাদকীয় বিভাগের সঙ্গে যুক্ত হন| আনন্দবাজারে সোমবার প্রকাশিত কলকাতার কড়চা বিভাগটির দায়িত্বে ছিলেন দীর্ঘকাল। সাংবাদিকতার পাশাপাশি দীর্ঘদিন ধরে ঐতিহাসিক ও গবেষণামূলক রচনাদি লিখেছেন নিখিল সরকার। তরুন সাংবাদিক প্রতিভাদের খুঁজে আনা ও প্রতিষ্ঠা দেওয়া ছিল তাঁর অন্যতম কাজ। তাঁর চর্চার বিষয় ছিল বাংলার সামাজিক ইতিহাস, কলকাতার সমাজ ও সংস্কৃতি। কলকাতার শিল্পী সংস্কৃতি বিষয়ে তাঁর বেশি কিছু প্রবন্ধ ইংরেজিতেও প্রকাশিত হয়েছে। বাংলা মুলুকে প্রথম ধাতব হরফে ছাপা বই হালেদের 'আ গ্রামার অব দ্য বেঙ্গল ল্যাঙ্গোয়েজ'-এর দীর্ঘ ভূমিকা তার মধ্যে অন্যতম। ১৯৭৮ সালে আনন্দ পুরস্কার পান নিখিল সরকার।
  
  রচনা
   আজব নগরী
   শ্রীপান্থের কলকাতা
   যখন ছাপাখানা এল
   এলোকেশী মোহন্ত সম্বাদ
   কেয়াবাৎ মেয়ে
   মেটিয়াবুরুজের নবাব
   দায়
   বটতলা
   পড়ার বই এর বাইরে পড়া
   জিপসীর পায়ে পায়ে
   ক্রীতদাস
  
  তথ্যসূত্র
  
  বিষয়শ্রেণী:১৯৩২-এ জন্ম
  বিষয়শ্রেণী:২০০৪-এ মৃত্যু
  বিষয়শ্রেণী:বাঙালি সম্পাদক
  বিষয়শ্রেণী:বাঙালি ইতিহাসবিদ
  বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:বাঙালি লেখক
title: নিখিল সরকার